Búra termett idő
CZIFRA JANCSIRÓL.
Búra termett idő, ködnevelő szellő,
Megemésztett engem ez az egy esztendő. —

Czo fel! fakó lovam, Czifra Jancsi lova,
Messze van Imola, nem érünk ma oda.
Mikor Czifra Jancsi a lovát nyergelte,
Akkor Járdán Julcsa a bokrétát kötte.

Mikor Czifra Jancsi a lovát ugratta,
Akkor Járdán Julcsa a kapuban várta;
Várta rátottára, mézes pálinkára,
Egyél, igyál Jancsi világ boszujára.
(Több nincs).
Népköltészet